ENERGETIKA: Predaj rozvodných podnikov najskôr v júni 2002
BRATISLAVA 9. októbra (SITA) - Kupci 49 % akcií v troch distributéroch elektrickej energie, ktorí vzniknú transformáciou rozvodných podnikov, budú známi až v júni budúceho roka. Od začiatku novembra sa ako prvé rozčlenia Západoslovenské energetické závody
9. okt 2001 o 18:08 sita
Po transformácii troch energetických závodov na osem akciových spoločností zostane 51-percentný podiel v každej z nich v trvalej majetkovej účasti Fondu národného majetku (FNM). Na predaj je určených 49 % akcií v troch distributéroch elektrickej energie. Budú nimi Západoslovenská, Stredoslovenská a Východoslovenská energetika.
Rovnako po 49 % akcií teplárenských spoločností je bezodplatne určených príslušným mestám. Investorom ich štát ponúkne iba v prípade, ak o ne neprejavia záujem. Minister Harach uviedol, že okrem predstaviteľov Martina chcú všetky ostatné mestá dokonca celých 100 % teplární pôsobiacich na ich území. Šéf rezortu hospodárstva upozornil, že si to zrejme vyžiada novelizáciu zákona o veľkej privatizácii. Konkrétnych rokovaní s poslancami mestského zastupiteľstva sa majú na budúci týždeň zúčastniť aj prezident FNM Jozef Kojda a ministerka privatizácie Mária Machová.
Medzi prvých záujemcov o privatizáciu nových distributérov patrí nemecká firma Energie Baden-Württemberg AG, ktorá sa chce uchádzať o Západoslovenskú energetiku. Ide o tretiu najväčšiu firmu v Nemecku pôsobiacu v elektroenergetike.
dv;na
(ZSE), najneskôr do konca roka budú nasledovať Stredoslovenské (SSE) a Východoslovenské (VSE) energetické závody. Informoval o tom minister hospodárstva Ľubomír Harach.